Diari Oficial de la Generalitat Valenciana


Sumari del DOGV 7953, del 09-01-2017 (2016/9761)

RESOLUCIÓ de 2 de desembre de 2016, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre privat de nova creació d'ensenyances esportives denominat Ecuestres de la Federación Hípica, a Bétera.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7953

Data del DOGV
:   09-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9761


Data del document
:   02-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 2 de desembre de 2016, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre privat de nova creació d'ensenyances esportives denominat Ecuestres de la Federación Hípica, a Bétera. [2016/9761]  
L'expedient ha sigut iniciat a instància de la Federació Hípica de la Comunitat Valenciana, en sol·licitud d'autorització per a l'obertura i funcionament d'un centre docent privat de nova creació d'ensenyances esportives denominat Ecuestres de la Federación Hípica, a Bétera.  
  
La Direcció General de Centres i Personal Docent va emetre l'informe favorable de 13 de juliol de 2016 i correcció d'errades de 30 d'agost de 2016, respecte a la proposta d'instal·lacions i ús educatiu dels espais reflectits en la documentació tècnica presentada, ja que compleix els requisits establits en el Reial decret 320/2000, de 3 de març (BOE 29.03.2000).  
Vista la proposta de la direcció territorial competent en matèria educativa que inclou l'informe de la Unitat Tècnica de Construccions, respecte a les instal·lacions, i vist l'informe de la inspecció educativa, respecte al professorat i titulacions respectives, objectius, continguts i criteris d'avaluació, de conformitat amb la normativa aplicable.  
  
Vista la Llei orgànica 8/1985, de 3 de juliol (BOE 04.07.1985), reguladora del dret a l'educació; la Llei orgànica 2/2006, de 3 de maig (BOE 04.05.2006), d'educació, modificada per la Llei orgànica 8/2013, de 9 de desembre (BOE 10.12.2013), per a la millora de la qualitat educativa; el Reial decret 1363/2007, de 24 d'octubre (BOE 08.11.2007), que estableix l'ordenació general de les ensenyances esportives de règim especial; i el Reial decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent de data 11 de novembre de 2016, de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 155/2015, de 18 de setembre, del Consell (DOCV 22.09.2015), pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
Autoritzar l'obertura i el funcionament del centre docent privat de nova creació que a continuació s'indica, atenent les característiques, ensenyances i capacitat màxima que s'assenyalen.  
Codi del centre: 20919336.  
Denominació genèrica del centre: centre privat d'ensenyances esportives.  
Denominació específica del centre: Ecuestres de la Federación Hípica.  
Titular: Federació Hípica de la Comunitat Valenciana.  
Domicili: c/ Mar Egeu, s/n.  
Localitat: Bétera (46802)  
Província: València.  
Ensenyances i capacitat màxima que s'autoritzen:  
Ensenyances esportives de grau mitjà:  
Família: Esports Eqüestres.  
1 cicle inicial i 1 cicle final de Disciplines Hípiques de Resistència, Orientació i Turisme Eqüestre (codi de l'ensenyança 79499937068) amb 30 llocs escolars cada cicle.  
1 cicle inicial i 1 cicle final de Disciplines Hípiques de Salt, Domadura i Concurs Complet (codi de l'ensenyança 82788344545) amb 30 llocs escolars cada cicle.  
Ensenyances esportives de grau superior:  
Família: Esports Eqüestres.  
1 cicle de grau superior d'Hípica (codi de l'ensenyança: 09532233237), amb 30 llocs escolars.  
  
Segon  
El centre autoritzat d'ensenyances esportives Ecuestres de la Federación Hípica s'adscriu al Centre Integrat Públic de Formació Professional Complex Educatiu de Cheste, de la localitat de Cheste (codi 50361398), a efectes acadèmics i administratius.  
  
Tercer  
La present autorització està condicionada a la firma del conveni entre la conselleria competent en matèria educativa i el centre educatiu que s'autoritza, a fi de concordar l'oferta formativa de les ensenyances que condueixen a l'obtenció dels títols oficials de tècnics esportius i/o tècnics esportius superiors.  
  
Quart  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Cinqué  
La present resolució tindrà efectes des de la data en què es dicta; no obstant això, els seus efectes acadèmics s'entenen referits al curs escolar 2016-2017.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques (BOE 236, 02.10.2015), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de l'òrgan que ha dictat l'acte en el termini d'un mes a comptar de l'endemà de la notificació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar l'endemà de la seua publicació en el Diari Oficial de la Generalitat Valenciana.  
  
València, 2 de desembre de 2016.- El conseller d'Educació, Investigació, Cultura i Esport: Vicent Marzà Ibáñez.